Document ID: 32004R1765

KOMISIJOS REGLAMENTAS (EB) Nr. 1765/2004
2004 m. spalio 13 d.
iš dalies keičiantis Reglamentą (EB) Nr. 2076/2002 dėl II priede išvardytų medžiagų tolesnio naudojimo
(Tekstas svarbus EEE)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1991 m. liepos 15 d. Tarybos direktyvą 91/414/EB dėl augalų apsaugos produktų pateikimo į rinką (1), ypač į jos 8 straipsnio 2 dalies ketvirtą pastraipą,
kadangi:
(1)
2002 m. lapkričio 20 d. Komisijos reglamente (EB) Nr. 2076/2002, pratęsiančiame Tarybos direktyvos 91/414/EEB 8 straipsnio 2 dalyje nurodytą laikotarpį dėl tam tikrų veikliųjų medžiagų neįrašymo į tos direktyvos I priedą ir dėl augalų apsaugos produktų, savo sudėtyje turinčių šių veikliųjų medžiagų, registracijos panaikinimo (2), numatomos laikinos priemonės siekiant sukurti galimybę vystyti alternatyvas tiems naudojimo atvejams, dėl kurių buvo pateikti papildomi techniniai duomenys, įrodantys veikliosios medžiagos tolesnio naudojimo esminį būtinumą ir pakaitalo nebuvimą.
(2)
Prancūzija pateikė naują įrodymą dėl tolesnio naudojimo esminio būtinumo. Tokią informaciją įvertino Komisija kartu su valstybių narių ekspertais.
(3)
Leidžiančios nukrypti nuostatos turėtų būti taikomos tik tais atvejais, kurie pasirodytų pagrįsti ir nekeliantys susirūpinimo, ir jos turėtų apsiriboti kenksmingų organizmų, kuriems naikinti nėra efektyvių pakaitalų, kontrole.
(4)
Atitinkamai reikia iš dalies pakeisti Reglamentą (EB) Nr. 2076/2002.
(5)
Šiame reglamente numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 2076/2002 II priede eilutė, kurioje minima veiklioji medžiaga 4-CPA (4-chlorfenoksiacto rūgštis), keičiama taip:
„4-CPA (4-chlorfenoksiacto rūgštis)
Graikija
Vynuogės (besėklės)
Ispanija
Pomidorai, baklažanai
Prancūzija
Pomidorai, baklažanai“
2 straipsnis
Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. spalio 13 d.

Labels: 0
3
20
6